มีผื่นแดงขึ้นเต็มตัวทั้งแขนขาค่ะไม่ใช้ผื่นนูนไม่คันและมีอาการปวดหัวด้วย อาการปวดหัวเป็นมาได้ประมาณ3วันแล้วแต่ผื่นแดงพึ่งเริ่มมีมาวันนี้ค่ะ
สวัสดีค่ะ ในกรณีนี้อาจเป็นผื่นที่สัมพันธ์กับการมีไข้และปวดหัว อาจเกิดจาก-โรคไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง อาจมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) ไม่มีอาการคัน หรือมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน อาการจะเป็นอยู่ประมาณ 2-7 วัน-โรคหัด อาการคือมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะผื่นนูนแดงขึ้นในวันที่ 4 ของการมีไข้-หัดเยอรมัน อาการคือมีไข้ เจ็บคอ ปวดศีรษะ และปวดกล้ามเนื้อ หลังจากนั้น 2-3 วันจะพบผื่นสีแดงตามผิวหนัง โดยเริ่มจากหน้า ตามด้วยลำคอและแขนขา อาจมีต่อมน้ำเหลืองโตได้-ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ลักษณะผื่น อาการจะไม่ได้จำเพาะเจาะจง หลักๆ คือจะมีไข้และมีผื่นตามผิวหนัง-เป็นโรคผิวหนังที่รุนแรงเช่น ผื่นผิวหนังอักเสบ ลมพิษ หรือสะเก็ดเงิน ที่ทำให้มีไข้ ปวดหัวร่วมด้วย แต่ผื่นเหล่านี้มักจะนนูนแดง และคันแนะนำพบแพทย์เพื่อตรวจร่างกายให้ได้การวินิจฉัยที่แน่นอน หากผื่นลุกลามเป็นทั่วตัว ควรรีบไปเบื้องต้นไม่ไปแกะเกาผื่นเอง ดื่มน้ำมากๆ รับประทานยาแก้ปวดศีรษะ และพักผ่อน